SET ปิดบวกกว่า 4 จุด รับปัจจัยตปท. หลัง “ทรัมป์-คิม” ประชุมซัมมิตราบรื่น
SET ปิดบวกกว่า 4 จุด รับปัจจัยตปท. หลัง "ทรัมป์-คิม" ประชุมซัมมิตราบรื่น โดยดัชนีปิดตลาดวันนี้ ที่ระดับ 1,727.29 จุด บวก 4.18 จุด หรือ 0.24% มูลค่าการซื้อขาย 5.08 หมื่นล้านบาท
12 มิ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,727.29 จุด บวก 4.18 จุด หรือ 0.24% มูลค่าการซื้อขาย 5.08 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการ ฝ่ายวิจัยและบริการการลงทุน บล.โนมูระ พัฒนสิน เปิดเผยกับ “ข่าวหุ้นธุรกิจออนไลน์” ว่า ภาพรวมดัชนีในวันนี้รีบาวน์ขึ้นมา โดยรับปัจจัยจากต่างประเทศในประเด็นการลงนามระหว่าง โดนัลด์ ทรัมป์ และคิมจองอึน ในการประชุมซัมมิตวันนี้ที่สิงคโปร์
นอกจากนี้ นักลงทุนยังรอสัญญาณการประชุมเฟด ในเรื่องการขึ้นดอกเบี้ย โดยหากไม่มีการเปลี่ยนแปลง และยังคงการขึ้นดอกเบี้ยที่ 3 ครั้งต่อปี คาดว่าตลาดจะมีการรีบาวด์ขึ้นได้ดี
ส่วนแนวโน้มตลาดหุ้นไทยพรุ่งนี้ (13 มิ.ย. 61) คาดว่าตลาดยังคงรีบาวด์ต่อ โดยวางกรอบแนวรับที่ 1,720 จุด และแนวต้าน 1,740 จุด และ 1,746 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,536.56 ล้านบาท ปิดที่ 51.50 บาท เพิ่มขึ้น 0.75 บาท
CPALL มูลค่าการซื้อขาย 2,938.74 ล้านบาท ปิดที่ 80.50 บาท เพิ่มขึ้น 1 บาท
CPF มูลค่าการซื้อขาย 2,005.37 ล้านบาท ปิดที่ 26 บาท ราคาไม่เปลี่ยนแปลง
KBANK มูลค่าการซื้อขาย 1,719.83 ล้านบาท ปิดที่ 199.50 บาท เพิ่มขึ้น 2 บาท
CPN มูลค่าการซื้อขาย 1,484.58 ล้านบาท ปิดที่ 72.25 บาท ลดลง 1.50 บาท
 
ตลาดหุ้นเอเชีย
